Blaze7451/Wiki-th-20250601 huggingface dataset:
วัดนิลเพชร

วัดนิลเพชร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนิลเพชร อำเภอบางเลน จังหวัดนครปฐม ที่ดินเป็นรูปสามเหลี่ยม อาณาเขต ทิศตะวันออกติดต่อคลองญี่ปุ่นใต้ ทิศตะวันตกติดต่อถนน ร.พ.ช. และ คลองนิลเพชร ทิศใต้ติดต่อถนน ร.พ.ช. และนางประทุมวัน ส่วนทิศเหนือเป็นรูป สามเหลี่ยม
วัดนิลเพชรตั้งวัดเมื่อ พ.ศ. 2468 ได้รับพระราชทานวิสุงคามสีมาเมื่อ พ.ศ. 2497 สาเหตุที่ชื่อว่า "วัดนิลเพชร" เพราะเป็นชื่อของคน 2 คน ที่อพยพเข้ามาอยู่ในที่แห่งนี้ คือ นายนิลกับนายเพชร แต่ยังมีคำบอกเล่ากันมาว่า คนที่บ้านขุนศรีและบ้านบางใหญ่ เรียกท้องที่นี้ว่านิลเพชร แต่ก็ไม่ทราบแหล่งข้อมูลที่แน่ชัด ต่อมามีพระธุดงค์รูปหนึ่งเดินผ่านมาทางบริเวณนี้ สร้างความเลื่อมใสศรัทธาต่อชาวบ้านอย่างมาก ชาวบ้านจึงได้พร้อมใจกันนิมนต์ให้ พระธุดงค์รูปนั้นอยู่จำพรรษา โดยนายโต้งและนางบุญ ประทุมสินธุ์ ได้มีกุศลศรัทธาบริจาคที่ดิน ถวายและดำเนินการจัดสร้างวัดขึ้น เพราะเป็นทำเลที่เหมาะสม เนื่องจากในหมู่บ้านบริเวณนี้ยังไม่มีวัด ในเบื้องต้นได้จัดสร้างศาลาพร้อมด้วยกุฏิสงฆ์จำนวน 2–3 หลัง เพื่อเป็นที่พักอาศัยและต่อมา นายจุ้ย และนายเพลิน ได้บริจาคที่ดินถวายเพิ่มเติมอีก รวมที่ดินของวัดนิลเพชรปัจจุบันนี้ มีจำนวน 33 ไร่

**รายนามเจ้าอาวาส**
 พระอธิการอินทร์ - พระอธิการเคน - พระอธิการดิน - พระอธิการสนธิ์ - พระอธิการสด - พระอธิการกุ่น - พระครูอินทสารสุนทร (โตก อินฺทวนฺโณ) พ.ศ. 2494–2542 - พระอาจารย์สมบัติ อนุจารี พ.ศ. 2544–2548 - พระครูปฐมกิตติวัฒน์ พ.ศ. 2549–

**อ้างอิง**
นิลเพชร
วัดใหม่ดอนทราย

วัดใหม่ดอนทราย เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสระกระเทียม อำเภอเมืองนครปฐม จังหวัดนครปฐม ปัจจุบันมีพระครูประภัสร์มโนธรรม (ธงทิพย์) ดำรงตำแหน่งเจ้าอาวาส
วัดใหม่ดอนทราย หรือเดิมชื่อ วัดรางสระกระเทียม ตั้งวัดเมื่อ พ.ศ. 2464 ได้รับพระราชทานวิสุงคามสีมาเมื่อ พ.ศ. 2508 บนที่ดินของนายหน่อง นางปุ้น กระดังงา และนายชัด นางเรือง สิงห์เรือง มีพระภิกษุฮอ สิงห์เรือง เป็นผู้ริเริ่มสร้างวัดขึ้น เมื่อพระภิกษุฮอ สิงห์เรือง ได้ลาสิกขาแล้วมีพระมาจากวัดคูบัว จังหวัดราชบุรี พระนุ้ม มาจากวัดลำน้ำ จังหวัดราชบุรี และ พระยิ้ม มาจากวัดใหม่ห้วยลึก จังหวัดนครปฐม เป็นผู้รักษาการแทนเจ้าอาวาส มาโดยลำดับ พอพระยิ้ม มรณภาพลง เมื่อ พ.ศ. 2484 ซึ่งเกิดสงครามโลกครั้งที่สองขึ้น วัดนี้ได้ร้างไป
ต่อมา พ.ศ. 2484 พระเชย สจฺจาโร มาจากวัดชำแระ อำเภอโพธาราม จังหวัดราชบุรีได้ธุดงค์มาพบวัดร้าง จึงรับนิมนต์อยู่ จำพรรษาตลอดมา ต่อมา พ.ศ. 2489 จึงย้ายวัดจากที่ตั้งเดิมมาตั้งใหม่ดังที่อยู่ในปัจจุบัน จนเมื่อมีการแบ่งเขตการปกครองใหม่ ทำให้วัดนี้ขึ้นอยู่กับอำเภอเมืองนครปฐม

**อ้างอิง**
ใหม่ดอนทราย
วัดรางปลาหมอ

วัดรางปลาหมอ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสวนป่าน อำเภอเมืองนครปฐม จังหวัดนครปฐม พื้นที่ที่ตั้งวัด มีเนื้อที่ 23 ไร่ 1 งาน  75 ตารางวา มีพระใบฎีกาเฉลิมพล ฐานุตฺตโร เป็นเจ้าอาวาส
ประวัติการสร้างวัดรางปลาหมอยังไม่แน่ชัด ทราบแต่เพียงว่าสถานที่ที่ใช้ในการก่อตั้งวัดนั้นได้รับมอบจากนายสุข สุขชู และมีพระอาจารย์โม พุ่มนิล เป็นเจ้าอาวาสรูปแรก เริ่มแรกก่อสร้างกุฏิสงฆ์ จำนวน 3 หลัง พร้อมด้วยหอฉัน และหอสวดมนต์ เมื่อพระอาจารย์โมได้ลาสิกขาออกไปแล้ว ได้มีเจ้าอาวาสปกครองวัดต่อมาจนกระทั่งถึงปัจจุบันนี้ สำนักงานพระพุทธศาสนาแห่งชาติระบุว่าตั้งวัดเมื่อ พ.ศ. 2428 ได้รับพระราชทานวิสุงคามสีมาเมื่อวันที่ 21 พฤศจิกายน พ.ศ. 2532
อุโบสถสร้างขึ้นในสมัยพระอาจารย์ทอง จนฺทสโร เป็นเจ้าอาวาส ก่อสร้างประมาณ พ.ศ. 2470 และต่อมาเมื่อถึงสมัยที่พระครูสุวัฒน์สาธุกิจ เป็นเจ้าอาวาส ได้ทำการสร้างอุโบสถหลังใหม่ขึ้นเมื่อ พ.ศ. 2522 ในสมัยพระอาจารย์โมเป็นเจ้าอาวาส ได้ทำการก่อตั้งวัด ได้ก่อสร้างกุฏิขึ้น 3 หลัง หอฉันและหอสวดมนต์ ต่อมาในสมัยพระอาจารย์ทอง จนฺทสโร ได้ทำการก่อสร้างกุฏิเพิ่มขึ้นอีก  2 หลัง และได้ทำการก่อสร้างศาลาการเปรียญและอุโบสถขึ้นเป็นครั้งแรก ในสมัยพระอาจารย์พิน ธมฺมโฆโส ได้ทำการก่อสร้างอาคารเรียนถาวรขึ้นในวัด ในสมัยพระอาจารย์ประยงค์ นนฺทิโย ได้ทำการซ่อมแซมหลังคาศาลาการเปรียญที่ชำรุดทรุดโทรม ในสมัยพระอาจารย์สนม อารยธมฺโม ได้ทำการก่อสร้างเชิงตะกอนเผาศพ และศาลาธรรมสังเวช ในสมัยพระครูสุวัฒน์สาธุกิจ สร้างพระอุโบสถหลังใหม่ ศาลาการเปรียญ เมรุเผาศพ กุฏิสงฆ์ โรงครัว ซุ้มประตูเข้าวัด และถนนภายในวัด

**รายนามเจ้าอาวาส**
 พระอาจารย์กล่ำ เกิดฤทธิ์ - พระอาจารย์จาด - พระอาจารย์วัน - พระอาจารย์ทอง จนฺทสโร - พระอาจารย์ลี อภินนฺโท	พ.ศ. 2485–2487 - พระอาจารย์พิน ธมฺมโฆโส พ.ศ. 2487–2494 - พระอาจารย์เปรื่อง โชติญาโณ พ.ศ. 2494–2498 - พระอาจารย์ประยงค์ นนฺทิโย พ.ศ. 2498–2505 - พระอาจารย์สนม อารยธมฺโม พ.ศ. 2505–2515 - พระครูสุวัฒน์สาธุกิจ (จ๋า อสฺสโว) พ.ศ. 2515– - พระใบฎีกา เฉลิมพล ฐานุตฺตโร พ.ศ. 2552–

**อ้างอิง**
รางปลาหมอ
ยาโกเลฟ เอ็มซี-21

ยาโกเลฟ เอ็มซี-21 (Яковлев МС-21; Yakovlev  MC-21) เป็นอากาศยานลำตัวแคบ ถูกพัฒนาและผลิตโดยยาโคเลฟดีไซน์บิวโร โครงการพัฒนาเริ่มขึ้นฃในปีค.ศ. 2007 และได้เปิดตัวเครื่องบินลำแรกในวันที่ 8 มกราคม ค.ศ. 2016 หลังจากการเลื่อนกำหนดการมาหลายครั้ง เครื่องบินลำแรกจะถูกส่งมอบให้กับลูกค้าเปิดตัว, โรซิยะห์แอร์ไลน์, ในเดือนกันยายน ค.ศ. 2022
วิดีโอแสดงการทำเที่ยวบินปฐมฤกษ์ ในเดือนพฤษภาคม พ.ศ. 2560

**ลักษณะ**
ห้องโดยสารในแบบจำลอง (Mockup) ของเอ็มซี-21

**ดีไซน์**

**โครงสร้างเครื่องบิน**
ลำตัวเครื่องบินของ เอ็มซี-21 ส่วนใหญ่ทำจากอะลูมิเนียม-ลิเธียมอัลลอยน้ำหนักเบา ซึ่งคิดเป็น 40% ของน้ำหนักโครงสร้างของเฟรมเครื่องบิน มีช่องทางเดินกว้างกว่าเครื่องบินแอร์บัส เอ320 และโคแมค ซี-919 ประมาณ 11 ซม. (4.3 นิ้ว) และกว้างกว่าโบอิง 737 ประมาณ 27 ซม. (11 นิ้ว) ในขณะที่เอ็มซี-21 มีความกว้าง 61 ซม. (24 นิ้ว) น้ำหนักขึ้นบินสูงสุด 79.25 ตัน (174,700 ปอนด์) ซึ่งรองรับได้เท่ากับ เอ320นีโอ ที่สั้นกว่า

**เครื่องยนต์**
เอ็มซี-21 จะใช้เครื่องยนต์ "แพตแอนด์วิตนีย์ 1428G" ทั้งหมด 2 เครื่อง

**รุ่น**

**เอ็มซี-21-300**
รุ่นมาตราฐาน สามารถรองรับผู้โดยสารได้ 163 คน ในการจัดเรียงที่นั่งแบบสองชั้น และรองรับได้สูงสุด 211 ที่นั่ง รุ่น-300 มีพิสัยการบิน 6,000 กม. (3,200 ไมล์ทะเล)

**เอ็มซี-21-310**
คล้ายกับรุ่น -300 แต่มีการใช้เครื่องยนต์เอเวียดวิกาเทล พีดี-14 สัญชาติรัสเซีย

**เอ็มซี-21-200**
เป็นรุ่นขนาดเล็กของรุ่น -300 ที่สามารถจุผู้โดยสารได้ 132 ที่นั่งในการจัดเรียงแบบสองชั้น และจุได้สูงสุด 165 ที่นั่ง โดยรุ่น-200 มีพิสัยการบิน 6,400 กม. (3,500 นไมล์ทะเล)

**เอ็มซี-21-400**
รุ่นตามแผนการ คาดว่าจะจุผู้โดยสารได้ประมาณ 250 ที่นั่ง

**ข้อมูลจำเพาะ**

**เครื่องบินที่ใกล้เคียงกัน**

**เครื่องบินที่ใกล้เคียงกัน**
 แอร์บัส เอ220-300- แอร์บัส เอ320นีโอ- โบอิง 737 แมกซ์- โคแมค ซี-919- เอ็มบราเออร์ อีเจ็ต / อีเจ็ต อี2- ซุคฮอย ซูเปอร์เจ็ต 100/130

**อ้างอิง**
เอ็มซี-21
เอ็มซี-21
หมวดหมู่:อากาศยานเชิงพาณิชย์
หมวดหมู่:อากาศยานสองเครื่องยนต์
หมวดหมู่:อากาศยานที่บินครั้งแรกในปี พ.ศ. 2560
Taksinus

Taksinus เป็นสกุลหนึ่งของบึ้ง สกุลนี้มีเพียงสปีชีส์เดียว คือ Taksinus bambus ซึ่งเป็นแมงมุมที่วิวัฒนาการจนสามารถดำรงชีวิตอยู่ในปล้องของไผ่สกุล Gigantochloa พบในอำเภอเมืองตาก ประเทศไทย
ชวลิต ส่งแสงโชติ (นักแมงมุมวิทยา) , นรินทร์ ชมภูพวง (นักแมงมุมวิทยา) , ทรงธรรม สิปปวัฒน์ (ยูทูบเบอร์) และ วุฒิไกร ใข่แก้ว (นักวิชาการอิสระ) เป็นทีมผู้ค้นพบแมงมุมสกุลนี้
ชื่อของสกุลตั้งเพื่อถวายพระเกียรติแด่สมเด็จพระเจ้าตากสินมหาราช

**อ้างอิง**
หมวดหมู่:Theraphosidae
หมวดหมู่:สัตวชาติเฉพาะถิ่นของประเทศไทย
หมวดหมู่:แมงมุมในทวีปเอเชีย
หมวดหมู่:สิ่งมีชีวิตที่ตั้งชื่อตามพระนามของพระบรมวงศานุวงศ์ไทย
หมวดหมู่:สมเด็จพระเจ้าตากสินมหาราช
เทศบาลตำบลบางบาล

เทศบาลตำบลบางบาล เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลบางบาล ตำบลไทรน้อย ตำบลบางหลวงโดด ตำบลบางหัก ตำบลบางชะนี และตำบลบ้านกุ่ม ในอำเภอบางบาล จังหวัดพระนครศรีอยุธยา เดิมมีฐานะเป็นสุขาภิบาลบางบาลที่จัดตั้งขึ้นใน พ.ศ. 2500 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 10,891 คน
ในวันที่ 1 ตุลาคม 2547 กระทรวงมหาดไทยให้ยุบสภาตำบลบางบาล สภาตำบลไทรน้อย สภาตำบลบ้านกุ่ม สภาตำบลบางชะนี รวมเข้ากับพื้นที่เทศบาลตำบลบางบาล ต่อมาในวันที่ 7 ตุลาคม ปีเดียวกัน กระทรวงมหาดไทยให้ยุบสภาตำบลบางหลวงโดด และสภาตำบลบางหัก รวมเข้ากับพื้นที่เทศบาลตำบลบางบาล จึงทำให้เขตเทศบาลครอบคลุมตำบลบางบาล ตำบลไทรน้อย ตำบลบางหลวงโดด ตำบลบางหัก ตำบลบางชะนี ตำบลบ้านกุ่มทั้งหมด
พื้นที่เทศบาลตำบลตั้งอยู่ทางทิศตะวันตกของอำเภอบางบาล อยู่ห่างจากที่ว่าการอำเภอบางบาลประมาณ 7.91 กิโลเมตร ศาลากลางจังหวัดพระนครศรีอยุธยาประมาณ 32.1 กิโลเมตร อยู่ห่างจากกรุงเทพมหานครประมาณ 85.6 กิโลเมตรตามทางรถยนต์ ตรงกลางของเขตเทศบาลมีแม่น้ำเจ้าพระยาและคลองบางบาลไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 48.06 ตารางกิโลเมตร

**อ้างอิง**

**แหล่งข้อมูลอื่น**
  เว็บไซต์เทศบาลตำบลบางบาล
บางบาล
หมวดหมู่:อำเภอบางบาล
Acrochordonichthys gyrinus

Acrochordonichthys gyrinus หรือปลาขยุยยักษ์พรหมพิราม เป็นสปีชีส์ของปลาดุกในวงศ์ Akysidae 
ปลาสปีชีส์นี้เป็นสัตว์เฉพาะถิ่นของประเทศไทยและพบที่อำเภอพรหมพิราม จังหวัดพิษณุโลก 

**อ้างอิง**

**แหล่งข้อมูลอื่น**
 month=March
หมวดหมู่:วงศ์ปลาขยุย
หมวดหมู่:สัตวชาติเฉพาะถิ่นของประเทศไทย
หมวดหมู่:ปลาที่พบในประเทศไทย
เทศบาลตำบลมหาพราหมณ์

เทศบาลตำบลมหาพราหมณ์ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลวัดยม ตำบลสะพานไทย และตำบลมหาพราหมณ์ ในอำเภอบางบาล จังหวัดพระนครศรีอยุธยา เดิมมีฐานะเป็นสุขาภิบาลมหาพราหมณ์ที่จัดตั้งขึ้นใน พ.ศ. 2534 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากร 8,454 คน
ในวันที่ 29 กันยายน พ.ศ. 2547 กระทรวงมหาดไทยให้ยุบสภาตำบลวัดยมกับสภาตำบลสะพานไทย รวมเข้ากับพื้นที่เทศบาลตำบลมหาพราหมณ์ ต่อมาในวันที่ 7 ตุลาคม ปีเดียวกัน กระทรวงมหาดไทยให้ยุบสภาตำบลมหาพราหมณ์ รวมเข้ากับพื้นที่เทศบาลตำบลมหาพราหมณ์ จึงทำให้เขตเทศบาลครอบคลุมตำบลวัดยม ตำบลสะพานไทย และตำบลมหาพราหมณ์ทั้งหมด
พื้นที่เทศบาลตำบลอยู่บริเวณเขตศูนย์ราชการต่าง ๆ ของอำเภอบางบาล เนื่องจากการย้ายที่ว่าการจากหมู่ที่ 5 ตำบลบางบาล มาตั้งที่หมู่ 1 ตำบลมหาพราหมณ์ โดยได้รับงบประมาณจากกรมการปกครองก่อสร้างที่ว่าการอำเภอหลังใหม่ ในปี พ.ศ. 2548 พื้นที่เทศบาลอยู่ห่างจากศาลากลางจังหวัดพระนครศรีอยุธยาประมาณ 19.1 กิโลเมตร อยู่ห่างจากกรุงเทพมหานครประมาณ 80.2 กิโลเมตรตามทางรถยนต์ ด้านตะวันตกของเขตเทศบาลมีคลองบางบาลไหลผ่าน มีพื้นที่รับผิดชอบทั้งหมด 32.50 ตารางกิโลเมตรหรือคิดเป็น 20,312.5 ไร่

**อ้างอิง**

**แหล่งข้อมูลอื่น**
  เว็บไซต์เทศบาลตำบลมหาพราหมณ์
มหาพราหมณ์
หมวดหมู่:อำเภอบางบาล
เทศบาลตำบลลาดชะโด

เทศบาลตำบลลาดชะโด เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลจักราชและตำบลหนองน้ำใหญ่ อำเภอผักไห่ จังหวัดพระนครศรีอยุธยา เดิมมีฐานะเป็นสุขาภิบาลลาดชะโดที่จัดตั้งขึ้นใน พ.ศ. 2515 แล้วได้รับการจัดตั้งเป็นเทศบาลตำบลใน พ.ศ. 2542 ปัจจุบันในเขตเทศบาลมีประชากร 7,557 คน
ในวันที่ 17 กุมภาพันธ์ พ.ศ. 2547 กระทรวงมหาดไทยให้ยุบสภาตำบลจักราชและสภาตำบลหนองน้ำใหญ่ รวมเข้ากับพื้นที่เทศบาลตำบลลาดชะโด จึงทำให้เขตเทศบาลครอบคลุมตำบลจักราช และตำบลหนองน้ำใหญ่ทั้งหมด
พื้นที่เทศบาลตำบลตั้งอยู่ทางทิศตะวันตกของอำเภอผักไห่ อยู่ห่างจากที่ว่าการอำเภอผักไห่ประมาณ 5.91 กิโลเมตร ศาลากลางจังหวัดพระนครศรีอยุธยาประมาณ 42.5 กิโลเมตร อยู่ห่างจากกรุงเทพมหานครประมาณ 100 กิโลเมตรตามทางรถยนต์ ตรงกลางของเขตเทศบาลมีคลองบางคี่และคลองนาคูไหลผ่านเป็นแหล่งน้ำสำคัญ เทศบาลมีพื้นที่รับผิดชอบ 37.00 ตารางกิโลเมตร

**อ้างอิง**

**แหล่งข้อมูลอื่น**
  เว็บไซต์เทศบาลตำบลลาดชะโด
ลาดชะโด
หมวดหมู่:อำเภอผักไห่
หมวดหมู่:Language articles citing Ethnologue 17

บทความถูกเพิ่มในหมวดการติดตามนี้โดยอัตโนมัติเมื่อบทความมีแม่แบบ e17 หรือ ethnologue17 หรือเมื่อแม่แบบ กล่องข้อมูล ภาษา มีพารามิเตอร์ e17
โดยทั่วไป ข้อมูลอ้างอิงเก่าควรได้รับการปรับปรุงเป็นการอ้างอิงถึง Ethnologue รุ่นใหม่หรือการอ้างอิงอื่น แต่มีเหตุผลสองประการที่อาจต้องการอ้างอิงเก่าคือ จำนวนประชากรที่ไม่ระบุวันที่ หรือการสูญของภาษา ซึ่งอาจถูกคัดลอกถึงจากรุ่น E17 (แต่ไม่ใช่ E16) โดยการอ้างอิงที่ล้าสมัยจะให้ข้อมูลบางส่วนจากการระบุวันที่ หรือการระบุวันที่อ้างถึงผู้ใช้ภาษาคนสุดท้าย

e
ตำบลคลองลานพัฒนา

คลองลานพัฒนา เป็นหนึ่งในจำนวน 4 ตำบลของอำเภอคลองลาน จังหวัดกำแพงเพชร ปัจจุบันมีประชากรทั้งหมด 22,537 คน พื้นที่ตำบลอยู่ในเขตเทศบาลตำบลคลองลานพัฒนาซึ่งเดิมมีฐานะเป็นสภาตำบลคลองลานพัฒนา ต่อมาได้มีการยกฐานะจากสภาตำบลคลองลานพัฒนามาเป็นองค์การบริหารส่วนตำบลคลองลานพัฒนา เป็นตำบลที่มีชื่อเสียงด้านการท่องเที่ยวเป็นอย่างมาก มีแหล่งท่องเที่ยวที่สำคัญ เช่น อุทยานแห่งชาติคลองลาน เป็นต้น

**ประวัติ**
ตำบลคลองลานพัฒนาเดิมเป็นเขตป่าดงดิบที่อุดมสมบูรณ์ และยังเป็นต้นกำเนิดของแหล่งน้ำลำคลองต่าง ๆ ในเวลาต่อมาพื้นที่ที่อุดมสมบูรณ์ไปด้วยป่าไม้ก็กลายเป็นป่าโปร่ง เพราะมีการทำสัมปทานป่าไม้ ทำให้พืชที่แห่งนี้เหมาะแก่การทำการเกษตร มีผู้คนเริ่มอพยพเข้ามาจับจองที่ดิน มีการจัดตั้งศูนย์พัฒนาและสงเคราะห์ชาวเขาจังหวัดกำแพงเพชร และจัดพื้นที่ให่แก่ชาวไทยภูเขา เช่น เผ่าม้ง เผ่ามูเซอ เผ่าเมี่ยน เพราะเหตุนี้ทำให้ผู้คนแถบนี้มีความแตกต่างทางด้านภาษา ประเพณี และวัฒนธรรม อีกทั้งเป็นเขตที่มีชื่อเสียงในแหล่งท่องเที่ยวที่ขึ้นชื่อของจังหวัดกำแพงเพชร รวมทั้งยังเป็นแหล่งรวมของประเพณีของชนเผ่าต่าง ๆ ไว้หลายเผ่ามากมาย
ตำบลคลองลานพัฒนาเดิมเป็นส่วนหนึ่งของตำบลโป่งน้ำร้อน อำเภอเมืองกำแพงเพชร ต่อมาได้มีการจัดตั้งตำบลคลองลาน (ตำบลคลองน้ำไหลในปัจจุบัน) โดยการแยกหมู่ที่ 3, 7, และ 4 ของตำบลโป่งน้ำร้อน เมื่อวันที่ 26 ตุลาคม 2514 และในวันที่ 2 ตุลาคม 2522 มีการจัดตั้งตำบลคลองลานพัฒนาขึ้น โดยแยกออกจากหมู่ที่ 3, 5, 6, 7, 11 และ 13 ของตำบลคลองลาน

**อาณาเขต**
ตำบลคลองลานพัฒนามีอาณาเขตติดต่อกับตำบลข้างเคียง ดังนี้- ทิศเหนือ ติดต่อกับตำบลคลองน้ำไหล- ทิศตะวันออก ติดต่อกับตำบลคลองน้ำไหล ตำบลอ่างทอง และตำบลหินดาต- ทิศใต้ ติดต่อกับตำบลปางตาไว- ทิศตะวันตก ติดต่อกับตำบลคลองน้ำไหล

**หมู่บ้าน**
พื้นที่ตำบลคลองลานพัฒนาประกอบไปด้วย 21 หมู่บ้าน ดังนี้- หมู่ที่ 1 บ้านคลองลาน- หมู่ที่ 2 บ้านสวนส้ม- หมู่ที่ 3 บ้านคลองน้ำไหลใต้- หมู่ที่ 4 บ้านปากคลองลาน- หมู่ที่ 5 บ้านท่าข้ามสามัคคี- หมู่ที่ 6 บ้านเลิงกระพงษ์- หมู่ที่ 7 บ้านใหม่ธงชัย- หมู่ที่ 8 บ้านแปลงสี่–แม่พืช- หมู่ที่ 9 บ้านคลองเตย- หมู่ที่ 10 บ้านทะเลพัฒนา- หมู่ที่ 11 บ้านโชคชัยพัฒนา- หมู่ที่ 12 บ้านมอตะแบก- หมู่ที่ 13 บ้านคลองปลาร้า- หมู่ที่ 14 บ้านหนองผักบุ้ง- หมู่ที่ 15 บ้านมอมะรื่น- หมู่ที่ 16 บ้านตลาดม้ง- หมู่ที่ 17 บ้านป่าสน- หมู่ที่ 18 บ้านกะเหรี่ยงน้ำตก- หมู่ที่ 19 บ้านมอมะค่า- หมู่ที่ 20 บ้านมอสำราญ- หมู่ที่ 21 บ้านทุ่งแก้วนาขวัญ

**อ้างอิง**

**แหล่งข้อมูลอื่น**
  เว็บไซต์เทศบาลตำบลคลองลานพัฒนา
คลองลานพัฒนา
คลองลานพัฒนา
หมวดหมู่:อำเภอคลองลาน
พระโพธิสัตว์กวนอิมแห่งเขาผู่ถัว

พระโพธิสัตว์กวนอิมแห่งเขาผู่ถัว, พระโพธิสัตว์กวนอิมแห่งทะเลใต้ หรือ หนานไห่กฺวันยิน (p=pǔtuó shān nánhǎi guānyīn lìxiàng) เป็นประติมากรรมแบบจีนรูปพระโพธิสัตว์กวนอิม ซึ่งเป็นจุดหมายตาสำคัญของเขาผู่ถัว เมืองโจวชาน ทางตอนตะวันออกของมณฑลเจ้อเจียง ประเทศจีน ประติมากรรมสูง 33 เมตร และหนัก 70 ตัน ได้รับทุนและก่อสร้างโดยผู้ศรัทธาชาวจีนทั้งในและต่างประเทศ แล้วเสร็จสมบูรณ์และประกอบพิธีสมโภชเมื่อวันที่ 30 ตุลาคม 2540 ที่ศาลป่าไผ่ม่วง (ศาลจื่อจู๋หลิน; 紫竹林)

**โครงสร้าง**
รูปประติมากรรมพระโพธิสัตว์กวนอิมแห่งเขาผู่ถัวสร้างในท่ายืนบนแท่นดอกบัว ประกอบด้วยองค์พระโพธิสัตว์สูง 18 เมตร ฐานดอกบัว 2 เมตร สร้างด้วยทองสัมฤทธิ์หุ้มด้วยสีทองทั้งองค์ และอาคารฐานรับสองชั้นสูง 13 เมตร รวม 33 เมตร องค์ประติมากรรมโน้มไปข้างหน้าประมาณ 15 องศา หมายถึงการมองเห็นสาวกอย่างใกล้ชิด ตั้งบนยอดเขาผู่ถัว ซึ่งสามารถมองเห็นได้จากระยะไกล 
อาคารชั้นล่างแสดงงานหินสลักและไม้แกะสลัก ชั้นที่สองแสดงรูปปั้นเจ้าแม่กวนอิม 500 องค์ในปางต่าง ๆ

**เฉลียงภาพ**
ไฟล์:远眺南海观音像.jpg|ประติมากรรมพระโพธิสัตว์กวนอิมบนเขาผู่ถัว
ไฟล์:普陀山南海觀音(仰視) - panoramio.jpg|มุมมองระยะไกล ด้านที่หันสู่ทะเล
ไฟล์:普陀山 南海观音 - panoramio (2) (cropped).jpg|กงล้อธรรมจักรบนฝ่ามือรูปปั้นเจ้าแม่กวนอิมแห่งทะเลใต้

**ดูเพิ่ม**
 พระโพธิสัตว์กวนอิมแห่งเขาซีเฉียว มณฑลกวางตุ้ง ประเทศจีน- พระโพธิสัตว์กวนอิมแห่งหนานชาน มณฑลไหหลำ ประเทศจีน- พระโพธิสัตว์กวนอิมพันมือแห่งเหวย์ชาน มณฑลหูหนาน ประเทศจีน

**อ้างอิง**
ผู่ถัว
หมวดหมู่:รูปปั้นขนาดมหึมาในประเทศจีน
หมวดหมู่:สิ่งก่อสร้างในมณฑลเจ้อเจียง
พรรคไทยภักดี

พรรคไทยภักดี (Thai Pakdee Party, ย่อ: ทภด.) เป็นพรรคการเมืองไทย ก่อตั้งเมื่อวันที่ 24 สิงหาคม พ.ศ. 2564 โดยวรงค์ เดชกิจวิกรม แกนนำกลุ่มไทยภักดี ได้รวบรวมเครือข่ายประชาชนผู้จงรักภักดีต่อสถาบันพระมหากษัตริย์ และระบอบประชาธิปไตยอันมีพระมหากษัตริย์ทรงเป็นประมุข
ต่อมาในวันอาทิตย์ที่ 26 มิถุนายน พ.ศ. 2565 พรรคไทยภักดีได้จัดการประชุมใหญ่สามัญประจำปี ครั้งที่ 2/2565 ที่โรงเรียนเตรียมอุดมศึกษาสุวินทวงศ์ เพื่อเลือกตั้งคณะกรรมการบริหารพรรคเพิ่มเติม ซึ่งที่ประชุมมีมติเลือกเทพราช รังสิต พระนัดดาของพระเจ้าวรวงศ์เธอ พระองค์เจ้าวิภาวดีรังสิต และวรชาติ จินตประทีปโกวิท เป็นคณะกรรมการบริหารพรรค จากนั้นในวันเสาร์ที่ 5 สิงหาคม 2565 พรรคไทยภักดีได้จัดการประชุมใหญ่เพื่อเลือกตั้งคณะกรรมการบริหารพรรคชุดใหม่หลังนายแพทย์วรงค์ได้ลาออกจากตำแหน่งหัวหน้าพรรค ซึ่งที่ประชุมมีมติเลือก ดร. อิสราพร นรินทร์ และ ธนุ สุขบำเพิง เป็นหัวหน้าพรรคและเลขาธิการพรรคคนใหม่พร้อมกับเปลี่ยนแปลงสีของพรรคเป็นสีเขียว และเดินหน้าสถาปนาระบอบราชาธิปไตยตามรัฐธรรมนูญ

**การเลือกตั้ง**
พรรคไทยภักดี ส่งสมาชิกของพรรคลงสมัครรับเลือกตั้งครั้งแรกเมื่อวันที่ 30 มกราคม พ.ศ. 2565 ในการเลือกตั้งซ่อมกรุงเทพมหานครเขต 9 พรรคไทยภักดีได้ส่งพันธ์เทพ ฉัตรนะรัชต์ ลงรับเลือกตั้ง โดยได้คะแนนทั้งหมด 5,987 คะแนน เป็นอันดับที่ 5 ของเขต
ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ได้ลงสมัครรับเลือกตั้ง แต่ไม่ได้รับเลือกเข้าสภาผู้แทนราษฎรในครั้งนี้

**บุคลากร**

**รายชื่อหัวหน้าพรรค**

**รายชื่อเลขาธิการพรรค**

**อ้างอิง**

**แหล่งข้อมูลอื่น**
 thaipakdeeparty- Thai_pakdee-  พรรคไทยภักดี ที่ยูทูบ

ไทยภักดี
หมวดหมู่:พรรคการเมืองไทยที่ก่อตั้งในปี พ.ศ. 2564
วัดป่าภูธรพิทักษ์

วัดป่าภูธรพิทักษ์ เป็นวัดราษฎร์สังกัดคณะธรรมยุติกนิกาย ตั้งอยู่ที่ หมู่ 3 ตำบลธาตุเชิงชุม อำเภอเมืองสกลนคร จังหวัดสกลนคร (ติดกับวัดพระธาตุนารายณ์เจงเวง) เป็นวัดกรรมฐานสายพระอาจารย์มั่น ภูริทตฺโต โดยมีเจ้าอาวาสเป็นพระกรรมฐานที่สำคัญ เช่น พระอาจารย์ฝั้น อาจาโร พระโพธิธรรมาจารย์เถร วิ. (สุวัจน์ สุวโจ) พระรัชมงคลนายก (คำดี ปญฺโญภาโส) พระครูอุดมธรรมสุนทร (แปลง สุนฺทโร) และพระครูวิทิตธรรมาภิวัฒน์ (วิชิต วิทิโต) เป็นต้น

**ประวัติ**
วัดป่าภูธรพิทักษ์ เดิมชื่อ วัดป่าธาตุนาเวง ตั้งอยู่บริเวณป่าดงดิบ อยู่ใกล้กับโรงเรียนพลตำรวจ เขต 4 และในปัจจุบันคือมหาวิทยาลัยราชภัฏสกลนคร (เดิมเป็นโรงเรียน มาเป็นวิทยาลัย และมาเป็นสถาบันราชภัฏสกลนคร จนได้รับการสถาปนายกฐานะขึ้นเป็นมหาวิทยาลัยราชภัฏสกลนคร เมื่อวันที่ 15 มิถุนายน 2547) ได้มาแทนโรงเรียนพลตำรวจเขต 4 ที่ยกเลิกไป การเดินทางของพระอาจารย์ฝั้น อาจาโร เพื่อไปงานศพของแม่ชีสาลิกาที่จังหวัดอุบลราชธานีนั้น ท่านต้องมาพักที่วัดป่าภูธรพิทักษ์ ตั้งใจว่าจะพักเพียงคืนเดียวที่วัดแห่งนี้ แต่เนื่องจากได้มีผู้นิมนต์ให้จำพรรษาอยู่ที่จังหวัดสกลนคร จะได้แบ่งเบาภาระพระอาจารย์มั่น ภูริทตฺโต พระอาจารย์ใหญ่สายธรรมยุติกนิกาย ประกอบกับกิจที่จะต้องไปงานศพแม่ชีสาลิกาที่ตั้งใจไว้ ได้หมดความจำเป็นเพราะศพแม่ชีสาลิกาได้เผาเสร็จเรียบร้อยแล้ว พระอาจารย์ฝั้น อาจาโร จึงตกลงรับปากจำพรรษาอยู่ที่วัดป่าภูธรพิทักษ์ตั้งแต่ปี พ.ศ. 2488 เป็นต้นมา ระหว่างที่ท่านจำพรรษาอยู่ที่วัดแห่งนี้ ได้บูรณะวัด ซ่อมแซมกุฏิที่พังให้มีสภาพดี สำหรับเป็นที่พักอาศัย และต่อมาวัดธาตุนาเวงได้เปลี่ยนชื่อมาเป็นวัดป่าภูธรพิทักษ์
วัดป่าภูธรพิทักษ์ตั้งวัดเมื่อ พ.ศ. 2483 ได้รับพระราชทานวิสุงคามสีมาเมื่อวันที่ 10 มกราคม พ.ศ 2528

** ศาสนสถานที่สำคัญภายในของวัด**
เจดีย์พิทักษ์รักษ์ภูธรจัดสร้างโดย พระครูวิทิตธรรมาภิวัฒน์ (วิชิต วิทิโต) สร้างเพื่อเก็บบรรจุพระบรมสารีริกธาตุและอัฐิธาตุของครูบาอาจารย์พระกรรมฐานสายพระอาจารย์มั่น ภูริทตฺโต เช่น พระอาจารย์ฝั้น อาจาโร, หลวงปู่คำดี ปญฺโญภาโส, พระอาจารย์สุวัจน์ สุวโจ, หลวงปู่เทส เทสฺรํสี และหลวงตาพระมหาบัว ญาณสมฺปนฺโน เป็นต้น
อุโบสถสังฆภูธรจัดสร้างตามดำริของพระรัชมงคลนายก (คำดี ปญฺโญภาโส) สร้างเพื่อประกอบสังฆกรรมทางศาสนา ลักษณะพิเศษของพระอุโบสถ คือเป็นศาลาและพระอุโบสถในหลังเดียวกัน ชั้นล่างเป็นศาลา ชั้นบนเป็นพระอุโบสถสำหรับประกอบสังฆกรรม เช่น พิธีบวช ลงปาฏิโมกข์ ต้อนรับพระเถระ เป็นต้น
กุฏิพระอาจารย์ฝั้น อาจาโรเป็นสถานที่พำนักของพระอาจารย์ฟั่น อาจาโร ในอดีตเพื่อพักผ่อนอิริยาบถและเจริญวิปัสสนากรรมฐานตามฉบับพระอาจารย์มั่น ภูริทตฺโต เป็นลักษณะกุฏิกรรมฐานฉบับพระป่าที่มีความเรียบง่าย ซึ่งได้บูรณะ

**รายนามเจ้าอาวาสสำคัญของวัด**
 พระอาจารย์ฝั้น อาจาโร - พระโพธิธรรมาจารย์เถร (สุวัจน์ สุวโจ),วิ.- พระรัชมงคลนายก (คำดี ปญฺโญภาโส)   - พระครูอุดมธรรมสุนทร (แปลง สุนฺทโร - พระครูวิทิตธรรมาภิวัฒน์ (วิชิต วิทิโต)

**อ้างอิง**
ป่าภูธรพิทักษ์
โจวชาน

โจวชาน (p=Zhōushān; ฟังเสียง) เป็นเขตเมืองบนกลุ่มเกาะที่มีสถานะการบริหารเป็นนครระดับจังหวัดในมณฑลเจ้อเจียง ภาคตะวันออกของประเทศจีน ประกอบด้วยหมู่เกาะต่าง ๆ ทางตอนใต้ของปากอ่าวหางโจวบริเวณใกล้กับนครหนิงปัว ตัวเมืองของจังหวัดนี้อยู่ที่ ติ้งไห่ บนเกาะโจวชาน ซึ่งปัจจุบันมีฐานะเป็นเขตติ้งไห่ จากการสำรวจสำมะโนประชากรปี 2020 ประชากรของจังหวัดโจวชานมีจำนวน 1,157,817 คน โดยในจำนวนนี้มี 882,932 คนอาศัยอยู่ในบริเวณสิ่งปลูกสร้าง (built-up area) ซึ่งประกอบด้วย 2 เขต ได้แก่ เขตติ้งไห่ และเขตผู่ถัว
เมื่อวันที่ 8 กรกฎาคม 2011 รัฐบาลกลางได้อนุมัติให้โจวชาน เป็นเขตใหม่ระดับชาติ (国家级新区) ชื่อว่า เขตใหม่หมู่เกาะโจวชาน (舟山群岛新区)

**เขตการปกครอง**
โจวชานแบ่งเขตการปกครองออกเป็น 2 เขต และ 2 อำเภอ และแบ่งย่อยอีกเป็น 36 เขตการปกครองระดับตำบล ได้แก่ 17 เมือง, 5 ตำบล และ 14 แขวง 

**ดูเพิ่ม**
 รายชื่อเกาะในประเทศจีน

**หมายเหตุ**

**อ้างอิง**

**แหล่งข้อมูลอื่น**
  เว็บไซต์นครโจวชาน date=2015-11-02  zh-  เว็บไซต์เขตใหม่ของโจวชาน date=2020-11-24  zh-  เว็บไซต์นครโจวชาน en-  舟山网 (Zhoushan Net) zh: ข่าวและข้อมูลท้องถิ่น-  "Undiscovered Zhoushan" : แผนที่และข้อมูลท่องเที่ยว

หมวดหมู่:กลุ่มเกาะในมหาสมุทรแปซิฟิก
หมวดหมู่:นครในมณฑลเจ้อเจียง
หมวดหมู่:เขตการปกครองระดับจังหวัดของมณฑลเจ้อเจียง
หมวดหมู่:กลุ่มเกาะในประเทศจีน
หมวดหมู่:เกาะในทะเลจีนตะวันออก
วิกิพีเดีย:บทความคัดสรร/เสนอบทความคัดสรรที่ควรปรับปรุงใหม่สถานีอวกาศนานาชาติ/1

เนื่องจากบทความนั้นไม่ได้มีการปรับปรุงเวลานานทำให้เกิดความไม่เถี่ยงตรง จึงขอแนะนำให้ถอนการคัดสรรชั้วคราวจนกว่าจะกลับมาupdateให้ครบ ครับ
Siravijbb (คุย) 14:34, 1 กุมภาพันธ์ 2565 (+07)
ริกะ มาริ

ริกะ มาริ (麻里梨夏; Rika Mari; นามแฝง: อูรูมิ นารูมิ (ชื่อเดิมที่ใช้ในการแสดง), ริริอะ ฮิโรเซะ (ชื่อเดิมที่ใช้ในการแสดง), อูรูมิ นางิซะ (ชื่อเดิมที่ใช้ในการแสดง), ริกะ ซาซากิ; ชื่อเล่น: มาริตัง, ริการิน; 9 มิถุนายน ค.ศ. 1993 – ) เป็นอดีตนักแสดงเอวีชาวญี่ปุ่น เธอเป็นสมาชิกของบริษัทซี-มอร์ เอนเตอร์เทนเมนต์

**ประวัติและชีวิตส่วนตัว**
เธอเกิดที่จังหวัดชิบะ ในเดือนมีนาคม ค.ศ. 2014 เธอได้เป็นนักแสดงภาพยนตร์เอวีรูปแบบโลลิฉบับสั้น ซึ่งเปิดตัวในฐานะนักแสดงเฉพาะสำหรับผู้สร้างวิดีโอบริษัทเอสวัน และมักจะรับบทเป็นนักเรียนมัธยมปลายหรือตัวละครน้องสาว โดยอยู่ในสังกัดโลตัสกรุป, ฟันสตาร์โปรโมชัน, แคลป แล้วจึงมาอยู่สังกัดซี-มอร์ เอนเตอร์เทนเมนต์
งานอดิเรกของเธอคือการเล่นเกมเล่นตามบทบาทและอ่านหนังสือ ส่วนทักษะพิเศษของเธอคือการครัว ทั้งนี้ เธอมีประสบการณ์ครั้งแรกเมื่ออายุ 19 ปี ในสวนสาธารณะกับนักดนตรีคนหนึ่งที่ประกาศตัวเองว่าเล่นอยู่ในวงดนตรี
ชื่อแรกที่ใช้ในการวงการคืออูรูมิ นารูมิ (成海うるみ) แล้วเปลี่ยนชื่อเป็นริริอะ ฮิโรเซะ (広瀬りりあ) เมื่อวันที่ 1 เมษายน ค.ศ. 2015, อูรูมิ นางิซะ (渚うるみ) เมื่อวันที่ 9 มิถุนายน ค.ศ. 2016 และริกะ มาริ (麻里梨夏) ในเดือนมกราคม ค.ศ. 2016
เมื่อวันที่ 3 กันยายน ค.ศ. 2019 เธอได้ประกาศในทวิตเตอร์ของเธอว่าจะอำลาวงการเอวี ด้วยการถ่ายทำในเดือนตุลาคม ค.ศ. 2019
แม้ว่าเธอจะเคยอำลาวงการเอวี แต่ในวันที่ 31 มกราคม ค.ศ. 2020 เธอยังคงอยู่ต่อสังกัดซี-มอร์ เอนเตอร์เทนเมนต์
เมื่อวันที่ 25 ธันวาคม ค.ศ. 2020 เธอได้ประกาศการเริ่มกิจกรรมเอวีอีกครั้งใน ค.ศ. 2021 โดยในวันเดียวกันนั้น ทวิตเตอร์อย่างเป็นทางการของบริษัทฮนนากะได้ประกาศว่าเธอจะกลับมาเป็นนักแสดงหญิงผูกขาดจากผลงานที่เผยแพร่ในวันที่ 25 มกราคม ค.ศ. 2021
กระทั่งเมื่อวันที่ 14 กันยายน ค.ศ. 2021 เธอได้ประกาศอำลาวงการผ่านบัญชีทวิตเตอร์ของเธอ

**ผลงาน**

**ดีวีดีสำหรับผู้ใหญ่**

**ภายใต้ชื่อ "ริกะ มาริ"**
 จิคังเตชิ ดีคิวเอ็น คาอเชิ โทนาริ โนะ เมวากุ บากัปปูรุ โอะ ซูกัตโตะ โฮฟูกุ เระ×ปุ มาริ ริกะ (時間停止DQN返し 隣の迷惑バカップルをスカっと報復レ×プ 麻里梨夏) (13 ตุลาคม โดยบริษัทมูดีซ์)

**อ้างอิง**

**แหล่งข้อมูลอื่น**
 麻里梨夏（2016年1月8日 - 2021年9月14日）- Rika（2021年10月14日 - ）
หมวดหมู่:นักแสดงหนังโป๊หญิงชาวญี่ปุ่น
หมวดหมู่:บุคคลจากจังหวัดชิบะ
แม่แบบ:ผู้ใช้แผ่นดินไหวศึกษา/doc

== การใช้งาน**
เมื่อต้องการใช้แม่แบบกล่องผู้ใช้นี้ ให้วางมาร์กอัปต่อไปนี้บนหน้าผู้ใช้ของคุณ

แม่แบบจะสร้างกล่องผู้ใช้ต่อไปนี้: 

**ดูเพิ่ม ==
ฟรันซิสโก มาซิอัส อึงเกมา

ฟรันซิสโก มาซิอัส อึงเกมา (Francisco Macías Nguema, 1 มกราคม ค.ศ. 1924 – 29 กันยายน ค.ศ. 1979) หรือบางครั้งเรียกเพียง มาซิอัสp=262 เป็นนักการเมืองชาวอิเควทอเรียลกินี ผู้ดำรงตำแหน่งประธานาธิบดีอิเควทอเรียลกินีคนแรกตั้งแต่ประเทศได้รับเอกราชในค.ศ. 1968 จนกระทั่งถูกโค่นอำนาจในค.ศ. 1979 มาซิอัสถือเป็นหนึ่งในเผด็จการที่โหดร้ายที่สุดในประวัติศาสตร์
มาซิอัสเกิดในครอบครัวชาวแฟงในเมืองอึงเฟงกา เขาทำงานหลายอย่างในช่วงสเปนปกครองกินี ก่อนจะได้รับเลือกเป็นประธานาธิบดีเมื่ออิเควทอเรียลกินีได้รับเอกราชในวันที่ 12 ตุลาคม ค.ศ. 1968 มาซิอัสรวบรวมอำนาจโดยสร้างลัทธิบูชาบุคคลอย่างสุดโต่งและปกครองประเทศแบบพรรคเดียวที่มีสหพรรคแรงงานแห่งชาติของเขาปกครอง ในค.ศ. 1972 มาซิอัสประกาศตนเป็นประธานาธิบดีตลอดชีพและได้รับความเห็นชอบจากการออกเสียงประชามติในปีต่อมา การปกครองที่โหดร้ายและการบริหารเศรษฐกิจที่ผิดพลาดส่งผลให้ผู้คนหลายหมื่นหนีออกนอกประเทศ ขณะที่นานาชาติขนานนามอิเควทอเรียลกินีในช่วงที่มาซิอัสปกครองว่า "ดัคเคาแห่งแอฟริกา" ตามชื่อค่ายกักกันดัคเคาของนาซีเยอรมนี การปกครองของเขายังก่อให้เกิดภาวะสมองไหลเนื่องจากปัญญาชนและผู้มีการศึกษาตกเป็นเป้า ในค.ศ. 1979 มาซิอัสถูกรัฐประหารโดยเตโอโดโร โอเบียง อึงเกมา อึมบาโซโก ผู้เป็นหลานชาย ก่อนถูกดำเนินคดีและประหารชีวิต
ระหว่างที่มาซิอัสปกครอง เชื่อว่ามีผู้คนราว 50,000 – 80,000 คนถูกสังหาร มาซิอัสมักถูกเปรียบเทียบกับพล พต ผู้นำเขมรแดงเนื่องจากความโหดร้าย คาดการณ์ไม่ได้และต่อต้านปัญญาชน ในค.ศ. 1978 สภาผู้แทนราษฎรสหรัฐเสนอข้อมติประณามมาซิอัสที่เบียดเบียนทางศาสนาและก่อพันธุฆาต

**หมายเหตุ**

**อ้างอิง**
หมวดหมู่:ประธานาธิบดีอิเควทอเรียลกินี
หมวดหมู่:ผู้นำที่พ้นตำแหน่งจากรัฐประหาร
หมวดหมู่:ผู้ถูกประหารชีวิตด้วยอาวุธปืน
หมวดหมู่:ประเทศอิเควทอเรียลกินี
วัดดอนตูม (จังหวัดนครปฐม)

วัดดอนตูม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลสามง่าม อำเภอดอนตูม จังหวัดนครปฐม มีเนื้อที่ประมาณ 22 ไร่ 1 งาน 99 ตารางวา
วัดดอนตูมเป็นวัดร้างมาตั้งแต่ พ.ศ. 2451 สันนิษฐานว่าสร้างเมื่อราว พ.ศ. 2444 หลักฐานคือมีพระพุทธรูป กับตู้พระธรรม ลูกนิมิต แผ่นอิฐสีแดงก้อนขนาดใหญ่ มีเสาแก่นล่อน จนเมื่อหลวงพ่อเต๋ คงทอง ย้ายมาสร้างวัดสามง่าม ปลีกวิเวกมาใช้เป็นสถานที่ปฏิบัติธรรม ภายหลังเมื่อ พ.ศ. 2532 หลวงพ่อแย้ม เจ้าอาวาสวัดสามง่าม ศิษย์หลวงพ่อเต๋ คงทอง หวังที่จะฟื้นฟู วัดดอนตูมขึ้นมาอีกครั้งหนึ่ง จึงร่วมด้วยคุณเกษแก้ว คุณบรรทม เศวตมาลย์ และลูกสาว คุณกรองทอง เศวตมาลย์ พร้อมด้วยผู้ศรัทธาจากวัดปากน้ำ ภาษีเจริญ สร้างเสนาสนะต่าง ๆ เช่น กุฏิ วิหาร ศาลาการเปรียญฌาปนสถาน และอุโบสถ พร้อมกับปรับพื้นที่ให้มีบริเวณเป็นสัดส่วนจำนวนเนื้อที่ 36 ไร่
วัดดอนตูมตั้งเป็นวัดเมื่อวันที่ 24 ธันวาคม พ.ศ. 2539 ได้รับพระราชทานวิสุงคามสีมาเมื่อวันที่ 12 มิถุนายน พ.ศ. 2540
อาคารเสนาสนะที่สำคัญ ได้แก่ อุโบสถหลังแรกเมื่อ พ.ศ. 2534 เป็นอาคารคอนกรีตเสริมเหล็ก กว้าง 8 เมตร ยาว 24 เมตร วิหารสร้างเมื่อ พ.ศ. 2528 ศาลาการเปรียญสร้างเมื่อ พ.ศ. 2532 กุฏิสงฆ์สร้างเมื่อ พ.ศ. 2528 หอระฆังสร้างเมื่อ พ.ศ. 2541 และฌาปนสถานสร้างเมื่อ พ.ศ. 2539

**รายนามเจ้าอาวาส**
 พระมหาชาญยุทธ อนุภทฺโท เมื่อวันที่ 1 มีนาคม พ.ศ. 2540- พระครูวิมลญาณวัฒน์ เมื่อวันที่ 1 กรกฎาคม พ.ศ. 2540–2560- พระมหาอุทัย ฐิตธมฺโม พ.ศ. 2561

**อ้างอิง**
ดอนตูม
วัดรางกระทุ่ม

วัดรางกระทุ่ม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางภาษี อำเภอบางเลน จังหวัดนครปฐม มีที่ดินตั้งวัดเนื้อที่ 34 ไร่ 26 งาน 10 ตารางวา
พื้นที่เดิมของวัดเป็นของนายเพิ่มและนางทัน ศรีเพี้ยนเอม ซึ่งมีพื้นที่ประมาณ 45 ไร่เศษ ต่อมาได้รับเลือกให้เป็นผู้ใหญ่บ้านของหมู่บ้าน จากนั้นได้แบ่งโฉนดให้แก่ทายาทของท่าน 4 คน เป็น 4 แปลงเท่ากัน ต่อมาบรรดาทายาทที่ได้รับมรดกนี้ได้ย้ายไปอยู่ห้องที่อื่นเพื่อประกอบอาชีพใหม่ โดยได้ย้ายไปอยู่ทางบางบัวทองทางจังหวัดนนทบุรี ซึ่งในเวลาเพียงไม่กี่ปีก็สามารถสร้างฐานะของตนให้เจริญมั่นคงได้ สามารถซื้อที่ปลูกบ้านใหญ่โต จนถึง พ.ศ. 2526 บรรดาเจ้าของที่ดินทั้งสี่แปลงและลูกหลานได้ปรึกษากันว่าอยากจะทำทำบุญอุทิศส่วนกุศล ให้กับพ่อเพิ่ม แม่พ้น ศรีเพี้ยนเอม บิดามารดาที่ได้ล่วงลับไปแล้ว จึงยกพื้นที่ประมาณ 16 ไร่ ให้สร้างเป็นวัด เริ่มแรกตั้งชื่อวัดว่า วัดเพิ่มราษฎร์ศรัทธาธรรม เพื่อเป็นอนุสรณ์แก่ นายเพิ่ม ศรีเพี้ยนเอม เจ้าของที่เดิม ต่อมาเปลี่ยนชื่อมาเป็น "วัดรางกระทุ่ม" เพราะว่าชื่อเดิมนั้นคล้ายวัดส่วนตัวคนฟังแล้วไม่ค่อยรู้จัก โดยใช้ชื่อท้องถิ่นเป็นชื่อวัด ตั้งเป็นวัดเมื่อวันที่ 11 กุมภาพันธ์ พ.ศ. 2546 ได้รับพระราชทานวิสุงคามสีมาเมื่อวันที่ 3 ธันวาคม พ.ศ. 2547
อาคารเสนาสนะที่สำคัญ ได้แก่ ศาลาการเปรียญสูง 5 ชั้น 3 หลัง กุฏิทรงไทยประยุกต์ อุโบสถ หอระฆัง หอกลอง ศาลาปฏิบัติธรรม กุฏิกัมมัฏฐาน ปูชนียวัตถุที่สำคัญ ได้แก่ หลวงพ่อพระประธานในอุโบสถ และหลวงพ่อวัดรางกระทุ่ม

**อ้างอิง**
รางกระทุ่ม
แม่แบบ:Copyvios/doc

ลิงก์ไปยังรายงานตัวตรวจจับละเมิดลิขสิทธิ์ของ Earwig  ที่แสดงข้อความที่คัดลอกไปยังบทความเป้าหมายจากหน้าเว็บ

**การใช้งาน**

**ข้อมูลแม่แบบ**
{
	"description": "สร้างลิงก์ไปยังตัวตรวจจับละเมิดลิขสิทธิ์ของ Earwig ",
	"paramOrder": 
		"1",
		"2",
		"content",
		"label",
		"lang",
		"project",
		"oldid"
	,
	"params": {
		"1": {
			"aliases": 
				"url"
			,
			"label": "URL",
			"description": "URL to check page against. Leave blank to do a copyvio search using a search engine and links in the page.",
			"type": "string"
		},
		"2": {
			"aliases": 
				"page",
				" title"
			,
			"label": "Article Page Name",
			"description": "The name of the article you want to check.",
			"type": "wiki-page-name",
			"autovalue": "",
			"default": "",
			"suggested": true
		},
		"lang": {
			"label": "Project Language Code",
			"description": "Which language (en, de, etc.) or sub-project (commons, meta, etc.) the article to check is from. Defaults to 'th'.",
			"type": "line",
			"default": "th"
		},
		"project": {
			"label": "Project",
			"description": "Which project (Wikipedia, Wikimedia, Wiktionary, etc.) the article is from. Defaults to 'wikipedia'.",
			"type": "line",
			"default": "wikipedia"
		},
		"oldid": {
			"label": "Revision ID",
			"description": "The revision ID of an old revision of a page to check (useful when used in conjunction with ). Leave blank for the current revision.",
			"type": "number"
		},
		"content": {
			"label": "Skip to content",
			"description": "Set to 'yes' to skip directly to the content comparison.",
			"type": "line",
			"default": "no"
		},
		"label": {
			"aliases": 
				"name"
			,
			"label": "Link text",
			"description": "The text that should appear as the link to the copyvios report.",
			"type": "string",
			"default": "Copyvios report"
		}
	}
}
*หมายเหตุ: หาก URL มี = คุณต้องนำหน้าด้วย 1= หรือ url= เพื่อให้แม่แบบทำงาน
*หมายเหตุ 2: หากต้างการระบุ project คุณต้องระบุด้วยภาษาอังกฤษ เช่น project=Wikimedia หรือ project=Wiktionary เพื่อให้ลิงก์ไปยังโครงการที่ถูกต้อง

**ตัวอย่าง**

**ดูเพิ่ม**
 Dupdet- CVD
พัก โซโลมอน

พัก โซโลมอน หรือ พัก ซลโรมน (Park Solomon; เกิด 11 พฤศจิกายน ค.ศ. 1999) เป็นที่รู้จักกันในชื่อ "โลมอน" หรือ โรมน (로몬) เป็นนักแสดงและนายแบบชาวเกาหลีใต้-อุซเบก เกิดในอุซเบกิสถาน ภายใต้บริษัท บิ๊กสไมล์เอนเตอร์เทนเมนต์ (빅스마일 엔터테인먼트) เปิดตัวในปี ค.ศ. 2014 เขามีชื่อเสียงในบทบาทนำในเรื่องสวีตเรเวนจ์ (2017) และ มัธยมซอมบี้ (2022).
เขาเข้าศึกษาและเล่นละครในเกาหลีใต้ ตอนแรกเขาเล่นเป็นดาราเด็กในวัยเด็ก ต่อมาเขาค่อยๆ ได้รับความสนใจและเริ่มแสดงบทบาทนำ ในปี ค.ศ. 2014 เขาเข้าร่วมในละครวางแผนพิเศษช่วงสุดสัปดาห์ของ MBC เรื่องเดอะวิชออฟเดอะสโนว์ และเมื่อวันที่ 22 เมษายน เขาได้เข้าร่วมในละครโทรทัศน์ของเกาหลีเหนือเรื่อง เดอะบรายด์ออฟเดอะเซนจูรี
ในเดือนพฤษภาคม พ.ศ. 2559 เขาเซ็นสัญญากับ SidusHQ และกลายเป็นศิลปิน ในเดือนมิถุนายน พ.ศ. 2559 เขาได้เข้าร่วมในภาพยนตร์สยองขวัญเรื่อง เฮอร์เรอร์สตอรี 3: เดอะเกิร์ลฟรอมมาร์ส และในวันที่ 20 ของเดือนเดียวกัน เขาได้เข้าร่วมในละครทางการแพทย์เรื่อง ตรวจใจเธอให้เจอรัก ทางช่อง SBS
ในเดือนพฤษภาคม พ.ศ. 2560 เขาได้เข้าร่วมในซีรีส์ระทึกขวัญเรื่อง วอชเมน ของสถานีโทรทัศน์ MBC เมื่อวันที่ 27 ตุลาคม เขาได้แสดงในภาพยนตร์ตลกเยาวชนในวิทยาเขตเรื่อง โน้ตส์ออฟเรเวนจ์ และรับบทเป็นดารานำชายชื่อ "เซิน จี้ซุน" ที่ทำให้แฟน ๆ ผู้หญิงคลั่งไคล้

**ผลงานการแสดง**

**ภาพยนตร์**

**ละครโทรทัศน์**

**ละครเว็บซีรีส์**

**อ้างอิง**

**แหล่งข้อมูลอื่น**
 lomon991111- nm10222846
หมวดหมู่:นักแสดงชายชาวเกาหลีใต้
หมวดหมู่:บุคคลที่เกิดในปี พ.ศ. 2542
วิกิพีเดีย:โครงการวิกิประเทศเนเธอร์แลนด์/แถบข้าง

โครงการวิกิประเทศเนเธอร์แลนด์
ข้อมูลทั่วไป (action=edit แก้ไข · การปรับปรุง)
*หน้าหลักโครงการ • สภาทิวลิป (หน้าพูดคุย) 
*สมาชิก • ป้ายประกาศสำหรับชาวดัตช์
*ประกาศ
**บทความที่ต้องการ
*Missing articles
**บทความที่ต้องการภาพ
**บทความที่ต้องการการตรวจสอบโดยผู้เชี่ยวชาญ
**บทความใหม่
**บทความที่ถูกแจ้งลบ
**บทความที่ต้องการปรับปรุง
*หมวดหมู่โครงการ 
*สถานีย่อยประเทศเนเธอร์แลนด์
ฝ่ายงาน
*ประเมินบทความ
*แปล
สิ่งที่คุณทำได้
left
ดูรายละเอียด
หมวดหมู่:โครงการวิกิประเทศเนเธอร์แลนด์
เอ็มแอลบีเดอะโชว์ 22

เอ็มแอลบีเดอะโชว์ 22 (MLB The Show 22) เป็นวิดีโอเกมเบสบอล พัฒนาโดยแซนดีเอโกสตูดิโอ และจัดจำหน่ายโดยโซนี่อินเตอร์แอ็กทีฟเอ็นเตอร์เทนเมนต์ ที่ได้สร้างจากเมเจอร์ลีกเบสบอล (MLB) โดยตัวเกมเป็นเกมที่สิบเจ็ดของแฟรนไชส์ เอ็มแอลบี: เดอะโชว์ ตัวเกมวางจำหน่ายในวันที่ 5 เมษายน 2022 โดยจะวางจำหน่ายสำหรับเพลย์สเตชัน 4 และ เพลย์สเตชัน 5 เช่นเดียวกับเอกซ์บอกซ์วัน, เอกซ์บอกซ์ซีรีส์เอกซ์และซีรีส์เอส และ นินเท็นโด สวิตช์  ซึ่งวางจำหน่ายเป็นครั้งแรกสำหรับแฟรนไชส์ โดยในภาคนี้ Shohei Ohtani ผู้เล่นตำแหน่งทูเวย์จากทีมลอสแอนเจลิส แองเจิลส์ ได้รับเลือกให้เป็นดาราหน้าปก เป็นปีที่สองติดต่อกัน ที่ตัวเกมเวอร์ชันเอกซ์บอกซ์จะพร้อมใช้งานสำหรับสมาชิกเอกซ์บอกซ์เกมพาสโดยไม่มีค่าใช้จ่ายเพิ่มเติมเมื่อวางจำหน่าย และถือเป็นหนึ่งในเกม เอ็มแอลบีเดอะโชว์ เกมแรกที่ไม่มีคู่แข่งในสหรัฐ เนื่องจากชุดเกม อาร์บีไอเบสบอล จบลงเนื่องจากมีการพอร์ตลงนินเท็นโด สวิตช์ แม้ว่าในญี่ปุ่น คู่แข่งเพียงรายเดียวจะเป็นเกม อีเบสบอลพาวเวอฟูลโปรยาคิว 2022 เกมล่าสุดของชุดเกม พาวเวอร์โปรส์ จากโคนามิ

**อ้างอิง**
หมวดหมู่:วิดีโอเกมที่ออกวางจำหน่ายในปี พ.ศ. 2565
หมวดหมู่:เกมสำหรับเพลย์สเตชัน 4‎
หมวดหมู่:เกมสำหรับเอกซ์บอกซ์วัน
หมวดหมู่:เกมสำหรับเพลย์สเตชัน 5‎
หมวดหมู่:เกมสำหรับเอกซ์บอกซ์ซีรีส์เอกซ์และซีรีส์เอส
หมวดหมู่:เกมสำหรับนินเท็นโดสวิตช์
ยรรยงก์ ถนอมพิชัยธำรง

ยรรยงก์ ถนอมพิชัยธำรง (เกิด 30 พฤษภาคม พ.ศ. 2482) อดีตสมาชิกสภาผู้แทนราษฎร แบบบัญชีรายชื่อ สังกัดพรรครักษ์ผืนป่าประเทศไทย ปัจจุบันคือพรรคโอกาสไทย และอดีตอธิบดีกรมป่าไม้

**ประวัติ**
ยรรยงก์ เกิดเมื่อวันที่ 30 พฤษภาคม พ.ศ. 2482 สำเร็จการศึกษาระดับปริญญาตรี Bachelor of Science in Forestry UNIVERSITY OF THE PHILIPPINES ประเทศฟิลิปปินส์

**การทำงาน**
ยรรยงก์ เคยรับราชการเป็นข้าราชการพลเรือนในสังกัดกรมป่าไม้ เคยดำรงตำแหน่ง ป่าไม้จังหวัด ป่าไม้เขต ผู้อำนวยการกอง รองอธิบดีกรมป่าไม้ ผู้ตรวจราชการกระทรวงเกษตรและสหกรณ์
ภายหลังเกษียณอายุราชการได้เข้าร่วมงานการเมืองกับนายดำรงค์ พิเดช หัวหน้าพรรครักษ์ผืนป่าประเทศไทย ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งในระบบบัญชีรายชื่อ ลำดับ 2 และได้รับเลือกตั้งเป็นสมาชิกสภาผู้แทนราษฎรสมัยแรก

**เครื่องราชอิสริยาภรณ์**

**อ้างอิง**
หมวดหมู่:ข้าราชการพลเรือนชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรครักษ์ผืนป่าประเทศไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
เทศบาลตำบลปากดง

เทศบาลตำบลปากดง เป็นองค์กรปกครองส่วนท้องถิ่นประเภทเทศบาลตำบล มีพื้นที่ประมาณ 2.4 กิโลเมตร ครอบคลุมพื้นที่หมู่ที่ 7 และ 8 ตำบลไตรตรึงษ์ อำเภอเมืองกำแพงเพชร จังหวัดกำแพงเพชร มีประชากรจำนวน 3,218 คน (เดือนธันวาคม 2564) เดิมมีฐานะเป็นสุขาภิบาลปากดงซึ่งจัดตั้งขึ้นใน พ.ศ. 2506 แล้วได้รับการจัดตั้งเป็นเทศบาลตำบลปากดงตามพระราชบัญญัติเปลี่ยนแปลงฐานะของสุขาภิบาลเป็นเทศบาลในปี พ.ศ. 2542 ภายในเขตเทศบาลตำบลปากดงมีทางหลวงแผ่นดินหมายเลข 1 ลากผ่าน อยู่ห่างจากศาลากลางจังหวัดกำแพงเพชรประมาณ 32 กิโลเมตร และอยู่ห่างจากกรุงเทพมหานครประมาณ 338 กิโลเมตร

**อาณาเขตติดต่อ**
เทศบาลตำบลปากดง มีอาณาเขตติดต่อกับเขตองค์กรปกครองส่วนท้องถิ่นข้างเคียง ดังนี้ - ทิศเหนือ ติดต่อกับเขตองค์การบริหารส่วนตำบลไตรตรึงษ์- ทิศตะวันออก ติดต่อกับเขตองค์การบริหารส่วนตำบลไตรตรึงษ์- ทิศใต้ ติดต่อกับเขตองค์การบริหารส่วนตำบลไตรตรึงษ์ - ทิศตะวันตก ติดต่อกับองค์การบริหารส่วนตำบลไตรตรึงษ์

**ชุมชน**
ภายในเขตเทศบาลตำบลปากดง มีจำนวนประชากร 3,218 คน (เดือนธันวาคม 2564) และแบ่งเขตการปกครองออกเป็น 6 ชุมชน ดังนี้ - ชุมชนย่อยป่ายาง- ชุมชนย่อยน้ำเงินอยู่- ชุมชนย่อยพัฒนาบ้านปากดง- ชุมชนย่อยเจริญสุข- ชุมชนย่อยคุ้มไพรวัลย์- ชุมชนย่อยร่วมใจพัฒนา

**สถานที่สำคัญ**
 วัดไตรตรึงษาราม- ศาลเจ้าพ่อเสือใหญ่ปากดง- สวนป่าไตรตรึงษ์

**อ้างอิง**

**แหล่งข้อมูลอื่น**
  เว็บไซต์เทศบาลตำบลปากดง
ปากดง
หมวดหมู่:อำเภอเมืองกำแพงเพชร
นามากูระกาตานะ

แถบฟิล์มของ นามากูระกาตานะ (なまくら刀) เดิมมีชื่อว่า ฮานาวะเฮโกไนเมโตโนะมากิ (塙凹内名刀之巻, ค.ศ. 1917)
ภาพยนตร์นามากูระกาตานะ
นามากูระกาตานะ (Namakura Gatana) หรือ ฮานาวะเฮโกไนเมโตโนะมากิ (Hanawa Hekonai meitō no maki) เป็นภาพยนตร์สั้นของญี่ปุ่นที่ผลิตโดยจุนอิจิ โคอูจิใน ค.ศ. 1917 โดยมีผู้พบฟิล์มภาพยนตร์ในร้านจำหน่ายของเก่าที่โอซากะในเดือนมีนาคม ค.ศ. 2008
ภาพยนตร์สั้นความยาว 4 นาทีนี้เป็นเรื่องราวเกี่ยวกับซามูไรคนหนึ่งที่ซื้อดาบคมทื่อมาใช้งานด้วยความโง่เขลา ภาพยนตร์เรื่องนี้ฉายเมื่อวันที่ 30 มิถุนายน ค.ศ. 1917 และถือเป็นหนึ่งในตัวอย่างแรกสุดของอนิเมะ

**เนื้อเรื่อง**
นามากูระกาตานะ ("ดาบคมทื่อ"; gatana เป็นเร็นดากุของ Lang|la|katana) เป็นภาพยนตร์สุขนาฏกรรมสั้นเกี่ยวกับซามูไรสมองทึบกับดาบสึกกร่อนที่ไม่สามารถใช้ต่อสู้กับใครได้แม้แต่ศัตรูที่อ่อนแอที่สุด ซามูไรคนนั้นสงสัยว่าทำไมดาบเก่าของตนไม่สามารถฟันใครได้ โดยพยายามที่จะโจมตีชาวเมืองแบบสุ่มอย่างหมดหวัง แต่ชาวเมืองกลับป้องกันตัวเองและกระแทกเขาออกไป

**อ้างอิง**

**แหล่งข้อมูลอื่น**
id=5358- id=0438075
หมวดหมู่:ภาพยนตร์ใน ค.ศ. 1917
หมวดหมู่:ภาพยนตร์แอนิเมชันใน ค.ศ. 1917
หมวดหมู่:ภาพยนตร์สั้น
หมวดหมู่:ซามูไรในอนิเมะและมังงะ
หมวดหมู่:ภาพยนตร์ญี่ปุ่น
อูชิกุ

อูชิกุ (Ushiku-shi) เป็นนครในจังหวัดอิบารากิ ประเทศญี่ปุ่น 01 นครนี้มีประชากรประมาณ 84,675 คนใน 35,082 ครัวเรือน และมีความหนาแน่นประชากรที่ 1,437 คนต่อตารางกิโลเมตร ร้อยละประชากรที่มีอายุมากกว่า 65 ปีมีอยู่ร้อยละ 29.5 นครนี้มีพื้นที่รวม sqmi

**ภูมิศาสตร์**
อูชิกุตั้งอยู่ทางใต้ของจังหวัดอิบารากิ ในบริเวณที่ราบลุ่มที่ลุ่มต่ำทางใต้ของทะเลสาบคาซูมิงาอูระ นครนี้อยู่ห่างจากใจกลางโตเกียวประมาณ 50 กิโลเมตร

**เทศบาลรอบ ๆ**
 จังหวัดอิบารากิ
** สึจิอูระ
** สึกูบะ
** รีวงาซากิ
** อินาชิกิ
** อามิ

**ภูมิอากาศ**
อูชิกุมีสภาพภูมิอากาศชื้นภาคพื้นทวีป (Cfa) ซึ่งมีฤดูร้อนอบอุ่นและฤดูหนาวที่มีหิมะน้อย อุณหภูมิเฉลี่ยรายปีที่อูชิกุอยู่ที่ 14.0 °C หยาดน้ำฝนเฉลี่ยรายปีอยู่ที่ 1,304 มิลลิเมตร โดยเดือนกันยายนเป็นเดือนที่ฝนตกชุกที่สุด อุณหภูมิเฉลี่ยสูงสุดอยู่ในเดือนสิงหาคมที่ประมาณ 25.9 °C และต่ำสุดในเดือนมกราคมที่ประมาณ 3.0 °C

**ประชากร**
จากข้อมูลสำมะโนญี่ปุ่น ประชากรในอูชิกุเพิ่มขึ้นอย่างมากมาตลอด 40 ปีที่ผ่านมา

**การเดินทาง**

**รถไฟ**
20px บริษัทรถไฟญี่ปุ่นตะวันออก – สายโจบัง- อูชิกุ - ฮิตาจิโนะ-อูชิกุ

**ทางหลวง**
 dab1=J - 6- 408

**เมืองพี่น้อง**
 Japan ฮิตาจิโอตะ ประเทศญี่ปุ่น (1986)- Japan ชิกามะ ประเทศญี่ปุ่น (1988)- Italy Greve in Chianti ประเทศอิตาลี (2013)- Canada ไวต์ฮอร์ส ประเทศแคนาดา (1985) - Australia ออเรนจ์ ประเทศออสเตรเลีย (1990)

**อ้างอิง**

**แหล่งข้อมูลอื่น**
  เว็บไซต์ทางการ ja
หมวดหมู่:นครในจังหวัดอิบารากิ
NeoCoV

NeoCoV (Coronavirus Neoomicia/PML-PHE1/RSA/2011) เป็นไวรัสในสกุล betacoronavirus พบในตัวอย่างมูลของค้างคาวท้องสีน้ำตาลซูลู (Zulu serotine, Neoromicia zuluensis) ในประเทศแอฟริกาใต้ในปี พ.ศ. 2554 
ในปี พ.ศ. 2565 ผู้เชี่ยวชาญในประเทศจีนเตือนว่า NeoCoV เป็นไวรัสที่มีความใกล้เคียงที่สุดกับไวรัสโคโรนาสายพันธุ์กลุ่มอาการของโรคทางเดินหายใจตะวันออกกลาง (MERS-CoV)

**จีโนม**
จีโนมของไวรัส NeoCoV มีความยาวประมาณ 30,000 นิวคลีโอไทด์ ประกอบด้วยส่วน open reading frame (ORF) 1a และ 1b, ส่วนสร้างโปรตีนหนาม (S), โปรตีนเมมเบรน (M), โปรตีนเยื่อหุ้มชั้นนอก (E), โปรตีนแคปซิด (N) และโปรตีนโครงสร้างอีกสี่ชนิด และส่วน ORF อีกห้าเฟรมคือ 3, 4a, 4b, 5 และ 8b ซึ่งเป็นส่วนในการสร้างโปรตีนเสริม
แม้ว่าไวรัสโคโรนาในค้างคาวท้องสีน้ำตาลซูลูจะมีความเกี่ยวข้องอย่างใกล้ชิดที่สุดกับไวรัส MERS-CoV แต่ลำดับ S1 ในโปรตีนหนาม (spike) ค่อนข้างแตกต่างจาก MERS-CoV แต่มีความใกล้เคียงกับไวรัสโคโรนาในเฮดจ์ฮอก ผู้เชี่ยวชาญบางคนเชื่อว่าอาจเป็นการรวมตัวใหม่ทางพันธุกรรมของไวรัสโคโรนาในเฮดจ์ฮอกแอฟริกาและไวรัสโคโรนาในค้างคาว

**อ้างอิง**
หมวดหมู่:Betacoronavirus
อำเภอเกอเรียน

เกอเรียน (Kerian, บางครั้งสะกดเป็น Krian) เป็นอำเภอในรัฐเประ ประเทศมาเลเซีย อำเภอนี้กินพื้นที่ทางตะวันตกเฉียงเหนือของรัฐ มีชายแดนทางเหนือติดกับรัฐปีนังและรัฐเกอดะฮ์ อำเภอนี้เป็นหนึ่งในพื้นที่ปลูกข้าวหลักของรัฐเประ

**เขตการปกครอง**
แผนที่อำเภอเกอเรียน
อำเภอเกอเรียนแบ่งออกเป็น 8 ตำบล ดังนี้:- บากันเซอไร- บากันเตียง- เบอรีอะฮ์- กูนงเซอมังกล- กัวลากูเรา- ปาริตบุนตาร์- เซอลินซิง- ตันจุงเปียนดัง

**ประชากร**
จำนวนด้านล่างนี้มาจากสำมะโนสำนักงานสถิติแห่งชาติมาเลเซียใน ค.ศ. 20102

**อ้างอิง**

**แหล่งข้อมูลอื่น**
 Rancangan Tempatan Daerah Kerian 2020 date=2013-08-31
วัดบ้านยาง (จังหวัดนครปฐม)

วัดบ้านยาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านยาง อำเภอเมืองนครปฐม จังหวัดนครปฐม
แต่เดิมที่ตั้งของวัดบ้านยางอยู่ในดงยางชายฝั่งแม่น้ำ (คลองท่าผา-บางแก้ว) อยู่ตรงข้ามกับวัดที่ตั้งในปัจจุบัน เดิมชื่อ วัดบ้านยางแม่น้ำด้วน เพราะแม่น้ำที่วัดตั้งอยู่เป็นแม่น้ำด้วน วัดบ้านยางตั้งวัดเมื่อ พ.ศ. 2340 ในสมัยพระบาทสมเด็จพระนั่งเกล้าเจ้าอยู่หัว เจ้าอาวาสในสมัยนั้นคือ หลวงปู่เฒ่าจันทร์ สิ่งก่อสร้างในยุคแรกที่ยังคงหลงเหลืออยู่ คือ ซากพระอุโบสถ 1 หลัง หลวงปู่เฒ่าจันทร์ได้ปรึกษาหารือกับชาวบ้านเรื่องการย้ายวัดมาตั้งอยู่ฝั่งซ้ายของแม่น้ำเมื่อปรึกษากันตกลงย้ายวัด จึงได้ย้ายวัดมาตั้งอยู่ยังฝั่งซ้ายของแม่น้ำจนถึงทุกวันนี้
เมื่อย้ายมาได้สร้างอุโบสถขึ้นใหม่อีก 1 หลัง ในสมัยที่หลวงพ่อดีปกครองอยู่ได้รื้ออุโบสถ เพราะขณะนั้นชำรุดทรุดโทรมมากและได้สร้างขึ้นมาแทนใหม่ ซึ่งยังปรากฏอยู่ทุกวันนี้ ต่อมาพระภิกษุอินทร์ ซึ่งอุปสมบทในสมัย หลวงพ่อพุ่มเป็นเจ้าอาวาสอยู่ ได้สร้างอุโบสถขึ้นใหม่อีก 1 หลัง พร้อมด้วยกุฏิ ฯลฯ แยกวัดออกเป็นสองวัด เรียกวัดบ้านยางในและวัดบ้านยางนอก พระภิกษุอินทร์ดำรงตำแหน่งเจ้าอาวาสวัดบ้านยางนอก ภายหลังวัดบ้านยางนอกถูกยุบเหลือแต่เพียงวัดบ้านยางใน
อุโบสถมีลักษณะศิลปะรัตนโกสินทร์ โดยมีการประดับตกแต่งที่ไม่ดูมากเกินไปบริเวณหน้าบัน ประตู ของอุโบสถ หลังคามุงด้วยกระเบื้องเคลือบสีแดง มีลักษณะเด่นที่เสาอุโบสถมีลักษณะสูงมาก

**รายนามเจ้าอาวาส**
 หลวงปู่เฒ่าจันทร์- หลวงพ่อพุ่ม- หลวงพ่ออินทร์ (เจ้าอาวาสวัดบ้านยางนอก)- พระครูธรรมสุนทร (หลวงพ่อดี)- พระครูธรรมสุนทร (หลวงพ่อจันทร์)- พระครูธรรมสุนทร (หลวงพ่อแดง)- พระครูโกศลจิตานุรักษ์- พระสมูห์จรูญ ขนฺติโก 

**อ้างอิง**
บ้านยาง
วัดวังเย็น (จังหวัดนครปฐม)

วัดวังเย็น เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลวังเย็น อำเภอเมืองนครปฐม จังหวัดนครปฐม มีเนื้อที่ 26 ไร่ 1 งาน และที่ธรณีสงฆ์ 12 ไร่ เป็นที่ตั้งวัดเก่า ปัจจุบันเป็นที่ตั้งโรงเรียนวัดวังเย็น รวมที่ดินของวัดมี 38 ไร่ 1 งาน
แต่เดิมวัดวังเย็นตั้งอยู่ริมคลองตั้งอยู่ทางทิศตะวันตกของวัดปัจจุบัน ตั้งวัดเมื่อ พ.ศ. 2440 นางไผ่ สินอาสา ได้ถวายที่ดิน จำนวน 12 ไร่ เป็นที่ตั้งวัด มีพระมาปกครองเป็นช่วง ๆ ไม่ต่อเนื่องบางปีหาพระมาอยู่จำพรรษาไม่ได้เป็นวัดร้างเป็นบางช่วง มีเพียงกุฏิ ไม่มีอุโบสถ เวลาทำสังฆกรรมต้องไปอาศัยวัดบางแขม จน พ.ศ. 2507 พระใบฎีกาสายหยุด วิสุทฺโธ ได้มาดำรงตำแหน่ง เจ้าอาวาส ได้มีการพัฒนาวัด ชักชวนชาวบ้าน ร่วมบริจาคตัดถนนจากถนนเพชรเกษมเข้ามายังหมู่บ้าน พระใบฎีกาสายหยุดยังได้ดำเนินการเรียกร้องเอาที่ดินของวัดที่ชาวบ้านเข้ามายึดครองและฟ้องร้องตามกฎหมายที่เข้ามายึดครองถึง 60 ปี จนวัดที่ดินคืนมาถึง 26 ไร่ 1 งาน
พ.ศ. 2518 ในสมัยพระมหาจำนงค์ หิตจิตฺโต ได้ย้ายที่ตั้งวัดไปอยู่ฝั่งตะวันออกที่มีเนื้อที่ถึง 26 ไร่เศษ เหตุเพราะวัดเป็นที่ราบลุ่มเมื่อถึงฤดูน้ำหลากน้ำจะท่วมวัดทุกปีและสถานที่คับแคบ โดยในวันที่ 16 กรกฎาคม พ.ศ. 2520 โดยได้ย้ายกฏิเก่า หอฉันเก่า มาปลูกสร้างให้พระภิกษุสามเณรได้อยู่จำพรรษาตามอัตภาพในช่วงนั้น ได้สร้างอุโบสถหลังแรกของวัดเมื่อวันที่ 23 กรกฎาคม พ.ศ. 2521 ได้รับพระราชทานวิสุงคามสีมาเมื่อวันที่ 21 ธันวาคม พ.ศ. 2522

**อ้างอิง**
วังเย็น
วัดสองพี่น้อง (จังหวัดสุพรรณบุรี)

วัดสองพี่น้อง เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายมหานิกาย ตั้งอยู่ในตำบลต้นตาล อำเภอสองพี่น้อง จังหวัดสุพรรณบุรี มีที่ดินตั้งวัด 39 ไร่ 2 งาน  ปัจจุบัน พระปริยัติวรคุณ (สมชาย ทตฺตชีโว) เป็นเจ้าอาวาส
วัดสองพี่น้องตั้งวัดเมื่อ พ.ศ. 2212 ในรัชสมัยของสมเด็จพระนารายณ์มหาราช สันนิษฐานว่าพระพิรอดหรือขรัวตาคง ได้ตั้งวัดสองพี่น้องขึ้น คำว่า "สองพี่น้อง" มาจาก "คลองสองพี่น้อง" ซึ่งเป็นคลองที่มีช้างสองเชือกเดินย่ำเป็นที่ลุ่ม มีการเอ่ยถึงวัดนี้ในจารึกเจ้าแม่ดุสิต พูดถึงอาจารย์พิรอดหรืออาจารย์คง ซึ่งต่อมาสมเด็จพระนารายณ์มหาราช ทรงนิมนต์ไปอยู่กรุงศรีอยุธยา จากหลักฐานทางโบราณวัตถุ พบแผ่นจารึกลานเงินลานทองถูกค้นพบเมื่อครั้งบูรณะซ่อมแซมเจดีย์ 3 องค์ เมื่อ พ.ศ. 2536 เนื้อความในจารึกทำให้ทราบว่าผู้สร้างเจดีย์ 3 องค์ คือ เจ้าสามอู วัดสองพี่น้องได้รับพระราชทานวิสุงคามสีมาเมื่อ พ.ศ. 2470 ยกฐานะเป็นพระอารามหลวง เมื่อวันที่ 29 พฤษภาคม พ.ศ. 2555
อาคารเสนาสนะที่สำคัญ ได้แก่ พระอุโบสถกว้าง 8.02 เมตร ยาว 19.08 เมตร ศิลปะอยุธยาตอนปลาย หลังคามุงกระเบื้องขึ้นลายมีช่อฟ้าใบระกา หน้าบันเป็นไม้แกะสลักบูรณะเพิ่มเติม เมื่อ พ.ศ. 2543 วิหารพระพุทธไสยาสน์ กว้าง 6.5 เมตร ยาว 19.08 เมตร หน้าบันมีขนาดใหญ่ ปูชนียวัตถุที่สำคัญ ได้แก่ พระประธานในพระอุโบสถ เป็นพระพุทธรูปปางสะดุ้งมาร ขนาดหน้าตักกว้าง 1.30 เมตร พระพุทธรูปปางไสยาสน์ (พระนอนใหญ่) ศิลปะสมัยอยุธยาตอนปลาย พระเจ้าปิดเคราะห์ เป็นพระพุทธรูปสำริดสีทอง นั่งขัดสมาธิแบบเข่าซ้อน เข่าเป็นรูปสี่เหลี่ยมสูง 1.22 เมตร กว้าง 96 เซนติเมตร และพระพุทธรูปปางไสยาสน์ ศิลปะสมัยอยุธยาตอนปลาย กว้าง 1.80 เมตรยาว 10.05 เมตร

**อ้างอิง**
สองพี่น้อง
หมวดหมู่:พระอารามหลวงชั้นตรี ชนิดสามัญ
ประเทศไทยในกีฬามหาวิทยาลัยโลก

ราชอาณาจักรไทย เข้าร่วมการแข่งขันกีฬามหาวิทยาลัยโลก ครั้งแรกในการแข่งขันภาคฤดูร้อนในปี 1985 และได้ส่งนักกีฬาเข้าร่วมการแข่งขันกีฬาฤดูร้อนทุกรายการตั้งแต่นั้นเป็นต้นมา ประเทศไทยยังได้เข้าร่วมการแข่งขันกีฬาฤดูหนาวตั้งแต่ปี ค.ศ. 2007 ยกเว้นกีฬามหาวิทยาลัยโลกฤดูหนาว 2015 ที่กรานาดา และ Štrbské Pleso

**เจ้าภาพการแข่งขัน**
ราชอาณาจักรไทยได้เป็นเจ้าภาพจัดการแข่งขันนี้หนึ่งครั้ง

**อ้างอิง**

**แหล่งข้อมูลอื่น**
 url=http://www.olympic.org/thailand -  FISU History date=2009-01-25  at the FISU

กีฬามหาวิทยาลัยโลก
ไทย
หมวดหมู่:รูปปั้นในประเทศจีน

หมวดหมู่:อนุสาวรีย์ในประเทศจีน
หมวดหมู่:งานประติมากรรม
หมวดหมู่:สิ่งก่อสร้างในประเทศจีน
จีน
พระโพธิสัตว์กวนอิมพันมือแห่งกุยชาน

ประติมากรรมพระโพธิสัตว์กวนอิมบนยอดเขาผีหลู (หลัง) และองค์จำลองในวัดมี่ยิ่น (หน้า)
พระโพธิสัตว์กวนอิมพันมือแห่งกุยชาน, พระใหญ่กุยชาน หรือ รูปปั้นเจ้าแม่กวนอิมพันมือพันตาแห่งเขากุย (p=Guīshān qiānshǒu qiānyǎn Guānyīn shèngxiàng หรือ Guīshān dàfó) เป็นประติมากรรมแบบจีนรูปพระโพธิสัตว์กวนอิม ตั้งอยู่ใกล้วัดมี่ยิ่น (密印寺) บริเวณยอดเขาผีหลู (毗庐峰) บนไหล่เขาของเขากุย (沩山 มักเรียก ต้ากุยชาน หรือเขากุยใหญ่; 大沩山) ตั้งอยู่ในเมืองฉางชา มณฑลหูหนาน ประเทศจีน
เป็นส่วนหนึ่งของศาลบรรพบุรุษของนิกายเซนสำนักกุยหย่าง (沩仰宗) ที่มีประวัติยาวนานถึง 1,200 ปี ประติมากรรมพระโพธิสัตว์กวนอิมพันมือนี้สูง 99.19 เมตร ซึ่งจัดเป็นรูปปั้นที่สูงเป็นอันดับ 4 ในสาธารณรัฐประชาชนจีน และสูงเป็นอันดับ 8 ของโลก

**โครงสร้าง**
พระโพธิสัตว์กวนอิมพันมือแห่งกุยชานเป็นรูปปั้นพระอวโลกิเตศวรที่มีพันแขนและพันตาใหญ่ที่สุดในโลก มีความสูง 99.19 เมตร (325.4 ฟุต) สร้างเป็นอนุสรณ์ของวันอุปสมบทของพระโพธิสัตว์อวโลกิเตศวรในวันที่ 19 กันยายน องค์ประติมากรรมมีน้ำหนักมากกว่า 600 ตัน เชื่อมประกอบจากชิ้นส่วนที่เป็นด้วยสัมฤทธิ์และสัมฤทธิ์ชุบทอง 1,440 ชิ้น ระหว่างคิ้วของประติมากรรมเป็นทับทิมเจียรไนที่ออสเตรเลียและมีเส้นผ่านศูนย์กลาง 25 เซนติเมตร
ประติมากรรมทั้งองค์มีทั้งหมด 11 เศียร ซ้ายขวาข้างละ 18 มือ กลางองค์ 4 มือ รวม 40 มือ บนฝ่ามือแต่ละมือมีตาหนึ่งดวง ตาแต่ละดวงมี 25 สัญญะแทนพันตา เรียกว่า "พระอวโลกิเตศวรมีพันตา"
อาคารสามชั้นด้านล่าง (ฐาน) รูปปั้นคือ พระสุเมรุ (须弥座; xūmízuò) ซึ่งมีพื้นที่ก่อสร้างทั้งหมด 3,999 ตารางเมตร บนเนินดินสูง 21.9 เมตร (72 ฟุต) ซึ่งเป็นสัญลักษณ์ของวันเกิดของพระโพธิสัตว์กวนอิม 

**ประวัติ**
เทศบาลประชาชนเทศมณฑลหนิงเซียง (宁乡市人民政府) ใช้งบประมาณ 260 ล้านหยวนในการสร้างรูปปั้นและได้รับการสนับสนุนจากนักธุรกิจท้องถิ่นและกลุ่มชาวพุทธ แล้วเสร็จสมบูรณ์ในเดือนมิถุนายน 2552 เปิดให้สาธารณชนเข้าชมอย่างเป็นทางการในเดือนกรกฎาคม พ.ศ. 2558

**วัดมี่ยิ่น**
เป็นวัดที่สร้างตั้งแต่สมัยถัง ในปีที่สองของรัชสมัยหยวนเหอ (元和) ของจักรพรรดิถังเสี้ยนจงแห่งราชวงศ์ถัง (ค.ศ. 807) พระเถระนิกายเซน หลิง โย่ว (灵祐禅师) มาที่เขากุยเพื่อสร้างกระท่อมเพื่อเป็นสำนักชีและสร้างวัดยิงฉาน (应禅寺) และก่อตั้งสำนักศึกษา "กุยหย่าง" (沩仰宗) ต่อมาวัดนี้เปลี่ยนชื่อเป็นวัดสามเจดีย์ (三塔寺; ซานถ่าซื่อ) และสุดท้ายในปี 849 จักรพรรดิถังเสฺวียนจงเปลี่ยนชื่อวัดเป็น วัดมี่ยิ่น

**ดูเพิ่ม**
 พระโพธิสัตว์กวนอิมแห่งเขาซีเฉียว มณฑลกวางตุ้ง ประเทศจีน- พระโพธิสัตว์กวนอิมบนทะเลแห่งหนานซาน มณฑลไหหลำ ประเทศจีน- พระโพธิสัตว์กวนอิมแห่งเขาผู่ถัว มณฑลเจ้อเจียง ประเทศจีน

**อ้างอิง**
กุยชาน
หมวดหมู่:รูปปั้นขนาดมหึมาในประเทศจีน
หมวดหมู่:สิ่งก่อสร้างในฉางชา
เอแซปร็อกกี

ราคิม แอเทลลาสตัน เมเยอส์ (Rakim Athelaston Mayers; เกิด 3 ตุลาคม ค.ศ. 1988) หรือชื่อในวงการคือ เอแซปร็อกกี (ASAP Rocky มักเขียน A$AP Rocky) เป็นแร็ปเปอร์และโปรดิวเซอร์เพลงชาวอเมริกันจากแมนแฮตตัน เขาเป็นสมาชิกของกลุ่มฮิปฮอป เอแซปม็อบ ในเดือนสิงหาคม 2011 ซิงเกิลแรกของเมเยอส์ "เปโซ" รั่วไหลบนอินเทอร์เน็ต ภายในไม่กี่สัปดาห์เพลงจึงถูกส่งเข้าคลื่นวิทยุ เขาออกมิกซ์เทปชุดแรกในชื่อ ไลฟ์. เลิฟ. เอแซป (2011) ซึ่งได้รับคำชมอย่างแพร่หลาย และนำไปสู่การเซ็นสัญญากับค่ายเพลงโปโลกราวส์, อาร์ซีเอ และโซนี่มิวสิกเอ็นเตอร์เทนเมนต์
สตูดิโออัลบัมชุดแรก ลอง. ไลฟ์. เอแซป (2013) เปิดตัวอันดับหนึ่งบนชาร์ตบิลบอร์ด 200 และได้รับการรับรองระดับทองคำขาวสองครั้งจากสมาคมผู้ประกอบกิจการเพลงของสหรัฐอเมริกา (RIAA) ก่อนอัลบัมวางจำหน่าย มีซิงเกิลออกล่วงหน้าอย่าง "ฟักกิงพรอบเบลิม" ร้องรับเชิญโดยเดรก, ทูเชนซ์ และเคนดริก ลามาร์ ได้เข้าชิงรางวัลเพลงแร็ปยอดเยี่ยม ในงานประกาศรางวัลแกรมมีครั้งที่ 56 ในปี 2015 เมเยอส์ออกอัลบัมชุดที่สอง แอส. ลอง. ลาส. เอแซป อัลบัมนี้กลายเป็นอัลบัมที่สองติดต่อกันของเมเยอส์ที่เปิดตัวอันดับหนึ่งบนชาร์ตบิลบอร์ด 200 และได้รับคำวิจารณ์ในเชิงบวกจากนักวิจารณ์เพลงเป็นส่วนใหญ่ ซิงเกิลในอัลบัม "แอลเอสดี" ได้เข้าชิงรางวัลมิวสิกวิดีโอยอดเยี่ยม ในงานประกาศรางวัลแกรมมีครั้งที่ 58 ในปี 2018 เมเยอส์ออกอัลบัมชุดที่สาม เทสดิง ขึ้นถึงห้าอันดับแรกในเจ็ดประเทศ รวมถึงสหรัฐ
เมเยอส์ได้รับรางวัลเบตฮิปฮอปอะวอดส์สองครั้ง, เบตอะวอดส์, เอ็มทีวีวิดีโอมิวสิกอะวอดส์เจแปน และเอ็มทีวียูวูดดีอะวอดส์อย่างละหนึ่งครั้ง รวมถึงได้เข้าชิงรางวัลแกรมมีสองครั้ง, เวิลด์มิวสิกอะวอดส์หกครั้ง, เอ็มทีวีวิดีโอมิวสิกอะวอดส์สามครั้ง และเอ็มทีวียุโรปมิวสิกอะวอดส์อีกสองครั้ง เขายังกำกับมิวสิกวิดีโอให้ตนเอง ตลอดจนแดนนี บราวน์และสมาชิกคนอื่น ๆ ในเอแซปม็อบ นอกจากนั้นเขายังเป็นโปรดิวเซอร์เพลงที่รู้จักกันในนามลอร์ดแฟลกโก (Lord Flacko)

**ชีวิตส่วนตัว**
ตั้งแต่ปี 2011 ถึง 2012 เมเยอส์คบหากับแร็ปเปอร์ชาวออสเตรเลีย อิกกี อะเซเลีย เขาเริ่มคบหากับแชเนล อีมาน นางแบบวิกตอเรียส์ซีเคร็ต เมื่อต้นปี 2013 แต่เลิกรากันในเดือนมิถุนายน 2014 
เมื่อวันที่ 19 พฤษภาคม 2021 เมเยอส์เปิดเผยระหว่างการให้สัมภาษณ์กับ จีคิว ว่าเขากำลังคบหากับนักร้องชาวบาร์เบโดส รีแอนนา และพรรณนาถึงเธอว่าเป็น "ความรักในชีวิตของผม" พวกเขาเริ่มสานสัมพันธ์กันเมื่อปี 2013 หลังจากเมเยอส์แสดงเปิดให้กับรีแอนนาในไดมอนด์เวิลด์ทัวร์ เมื่อวันที่ 31 มกราคม 2022 นิตยสาร พีเพิล รายงานว่ารีแอนนาอยู่ในช่วงตั้งครรภ์บุตรคนแรก จากนั้นในวันที่ 19 พฤษภาคม  2022 มีการยืนยันว่ารีแอนนาให้กำเนิดบุตรชายแล้วแต่ยังไม่ระบุชื่อ จนในวันที่ 10 พฤษภาคม 2023 เมเยอส์เปิดเผยชื่อบุตรของตนเองว่า รีซา แอเทลลาสตัน เมเยอส์ โดยตั้งตามชื่อรีซา ผู้ก่อตั้งและหัวหน้าวงวูทังแคลน ในระหว่างการแสดงช่วงพักครึ่งในซูเปอร์โบวล์ครั้งที่ 57 รีแอนนาเปิดเผยว่าเธอกำลังตั้งครรภ์ บุตรคนที่สองของพวกเขาชื่อว่า ไรออต โรส เกิดในเดือนสิงหาคมของปีนั้น

**อ้างอิง**

**แหล่งข้อมูลอื่น**
 เอแซปร็อกกี- name=เว็บไซต์ของเอแซปม็อบ- 5473880
หมวดหมู่:บุคคลที่เกิดในปี พ.ศ. 2531
หมวดหมู่:บุคคลที่ยังมีชีวิตอยู่
หมวดหมู่:ศิลปินสังกัดอาร์ซีเอเรเคิดส์
หมวดหมู่:ชาวอเมริกันเชื้อสายบาร์เบโดส
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:แร็ปเปอร์ชายชาวอเมริกันเชื้อสายแอฟริกา
หมวดหมู่:โปรดิวเซอร์เพลงชาวอเมริกันเชื้อสายแอฟริกา